《观山郊阅武》
宋代·李复

榆落山连垒，川平水带城。
张兵图野旷，吹角怨秋清。
移帐高云动，开镡碧海惊。
归风回胜气，西北埽欃枪。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。